CELEX: 62018TN0511
Language: mt
Date: 2019-02-04 00:00:00
Title: Kawża T-511/18: Rikors ippreżentat fl-4 ta’ Frar 2019 — XH vs Il-Kummissjoni

8.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 131/52
            
         
      Rikors ippreżentat fl-4 ta’ Frar 2019 — XH vs Il-Kummissjoni
      (Kawża T-511/18)
      (2019/C 131/61)
      Lingwa tal-kawża: l-Ingliż
      
         Partijiet
      
      
         Rikorrenti: XH (rappreżentant: E. Auleytner, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-13 ta’ Novembru 2017 (IA Nru 25-2017), li tirrigwarda n-nuqqas ta’ inklużjoni ta’ isem ir-rikorrenti fil-lista ta’ uffiċjali promossi fl-2017;
               
            
                  —
               
               
                  tannulla d-deċiżjoni adottata mill-Awtorità tal-Ħatra fis-7 ta’ Ġunju 2018, bi tweġiba għall-ilment imressaq mir-rikorrenti;
               
            
                  —
               
               
                  tikkundanna lill-konvenuta għall-ħlas ta’ kumpens fl-ammont ta’ EUR 20 000 għad-danni morali u ta’ EUR 45 000 għad-danni materjali;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li r-rikorrenti tikkontesta l-kontenut tar-rapporti ta’ evalwazzjoni tal-karriera tagħha (iktar ’il quddiem ir-“REK”), bħala bażi tal-proċedura ta’ promozzjoni inkwistjoni, u ssostni l-irregolarità tal-proċedura ta’ promozzjoni magħluqa inkwistjoni, kif ukoll l-impossibbiltà u l-illegalità ta’ regolarizzazzjoni a posteriori, wara l-għeluq tal-proċedura ta’ promozzjoni.
                  
                              —
                           
                           
                              Ir-rikorrenti ssostni li kien impossibbli li jiġi stabbilit li l-ġudizzji setgħu saru b’mod differenti, li kieku ir-rapport intermedju irregolari ma kienx ittieħed inkunsiderazzjoni fi stadji differenti tal-proċedura ta’ promozzjoni.
                           
                        
                              —
                           
                           
                              Ir-rikorrenti tinvoka żball ta’ liġi u l-irregolarità tal-proċedura ta’ promozzjoni kkontestata: il-ksur tad-dispożizzjonijiet tad-Deċiżjoni tal-Kummissjoni C(2013) 89 68 final, li tistabbilixxi dispożizzjonijiet ġenerali ta’ implimentazzjoni tal-Artikolu 45 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), il-ksur tal-Artikolu 45(1) tar-Regolamenti tal-Persunal fid-dawl tal-Artikolu 7 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”), kif ukoll l-assenza ta’ paragun effettiv tal-merti.
                           
                        
                              —
                           
                           
                              Ir-rikorrenti tinvoka barra minn hekk żball manifest ta’ evalwazzjoni fil-kuntest tal-applikazzjoni tal-kriterji ta’ promozzjoni msemmija fl-Artikolu 45 tar-Regolamenti tal-Persunal, moqri fid-dawl tal-Artikolu 7 tal-Karta.
                           
                        
            
                  2.
               
               
                  It-tieni motiv ibbażat fuq l-effett allegat tal-irregolarità fuq il-proċedura ta’ promozzjoni kkontestata, fid-dawl tal-fajl tal-promozzjoni tar-rikorrenti u tar-REK tagħha. Din l-irregolarità wasslet allegatament għall-esklużjoni mill-promozzjoni li setgħet tkun mistennija li kieku twettaq paragun korrett tal-merti.